Diari Oficial de la Generalitat Valenciana


Sumari del DOGV 8732, del 04-02-2020 (2020/106)

Notificació de la sentència dictada en el procediment ordinari número 592/2017.
-------------------------------------------------------------------------------

### Dades del document

Número de DOGV
:   8732

Data del DOGV
:   04-02-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/106


Organisme emissor
:   Jutjat de Primera Instància i Instrucció Número 6 de Paterna

Tipus de document
:   Edicte

Notificació de la sentència dictada en el procediment ordinari número 592/2017. [2020/106]  
De: Bankia, SA.  
Procurador: Antonio Barbero Giménez.   
Contra: Grupo Inmobiliario Roselló, SL.  
Procurador/a:  
En aquest procediment ordinari número 592/2017, seguit a instàncies de Bankia, SA, contra Grupo Inmobiliario Roselló, SL, s'ha dictat sentència, que té l'encapçalament i la dispositiva que, literalment, són com segueix:  
  
«Sentència número 178/2019  
Paterna, 14 de novembre de 2019.  
Juan Luis de la Rúa Navarro, magistrat jutge del Jutjat de Primera Instància i Instrucció número 6 de Paterna i del seu partit, he vist aquestes actuacions de judici ordinari número 592/2017, seguides a instàncies de la mercantil Bankia, SA, representada pel procurador Antonio Barbero Giménez, contra l'entitat Grupo Inmobiliario Roselló, SL, declarada en situació processal de rebel·lia.  
Dispositiva  
Estime la demanda formulada per la mercantil Bankia, SA, representada pel procurador Antonio Barbero Giménez, contra l'entitat Grupo Inmobiliario Roselló, SL, declarada en situació processal de rebel·lia, declare la resolució del contracte subscrit entre Madrid Leasing Corporation, SAU. EFC, de la qual és successora l'actora per fusió per absorció, i l'entitat demandada, de 4 de desembre de 2007, en relació amb el vehicle Porsche model 997 Turbo Cabrio, amb número de xassís WPOZZZ99Z8S786475, per un preu de 215.274 euros; condemne la demandada a retornar el vehicle esmentat a l'actora, i al pagament de les quotes vençudes i impagades causants de la resolució, amb els interessos de demora pactats al tipus nominal anual del 22 %, més la penalització pactada d'una quantitat igual a l'import de l'última quota del contracte vençuda, exclòs l'impost indirecte, per cada mes que transcórrega entre la data de la resolució i la de la devolució efectiva del bé per part de la demandada, i una quantitat no superior al 10 % de les quotes no vençudes. Tot això ascendeix, a 10 de juliol de 2017, data en què s'efectua la liquidació per a la presentació de la demanda, a 277.124,87 euros, i sense perjudici del que es genere amb posterioritat a aquesta data fins a la devolució efectiva del vehicle, que necessàriament haurà de determinar-se, si pertoca, en execució de sentència.  
  
Així mateix, una vegada siga ferma, expediu una testimoniança d'aquesta resolució, perquè l'entitat demandant la gestione i la presente davant del Registre de Béns Mobles de València, a fi de possibilitar-ne la cancel·lació, en funció de la resolució contractual que s'ordena, de l'anotació registral que, en el seu moment, es va efectuar del contracte objecte d'aquest procediment.  
Tot això, amb condemna expressa a la demandada al pagament de les costes d'aquest procediment.  
Notifiqueu aquesta resolució a les parts en la forma legalment assenyalada i feu-los saber que, en contra, s'hi pot interposar un recurs d'apel·lació que ha de resoldre l'Audiència Provincial de València, i que ha d'interposar-se davant d'aquest jutjat dins del termini de 20 dies des de la notificació, seguint els tràmits establits en els articles 458 i següents de la Llei d'enjudiciament civil vigent. Així mateix, per a l'admissió de la interposició de l'apel·lació, cal consignar un depòsit de 50 euros en el compte del Jutjat número 4553 (disposició addicional 15.4, LO 1/2009).  
Porteu l'original d'aquesta resolució al llibre de sentències i expediu-ne una testimoniança per a incorporar-la a les actuacions.  
Aquesta és la meua sentència, que pronuncie, mane i signe, i, atés que es desconeix el parador del demandat, Grupo Inmobiliario Roselló, SL, expedisc aquest edicte a fi que li valga de notificació en deguda forma.  
  
Paterna, 9 de desembre de 2019.- La lletrada de l'Administració de justícia: Mónica Amparo Ballester Sánchez.